Intézményünk a beadott pályázatával az eddigi munkája elismeréseként **ismét 3 évre**(2021-ig)elnyerteaz**Ökoiskola**címet.

Az iskola alapdokumentumaiban megjelenik a fenntarthatóságra nevelés.  Lehetőségeinkhez mérten igyekszünk  az intézmény közvetlen belső és külső környezetének **környezettudatos**sá alakítani. A lehetőségeinket kihasználva mindent megteszünk annak érdekében, hogy az iskola működése a lehető legkevésbé terhelje, sőt ahol lehet, gazdagítsa a környezetét.

Célunk*,* hogy az iskola kommunikációs csatornái (honlapja, faliújságai, dekorációja) még jobban hirdessék és segítsék az iskolában folyó munkát.

 Kis falusi iskola révén programjaink a helyi közösség igényeihez illeszkednek. A bevált rendezvényeinkkel és projektjeinkkel az iskolai hagyományokat, szokásokat tovább éltetjük. Arra törekszünk, hogy továbbra is öröm legyen, s a vidám környezetben szeressenek az iskolánkba járni a tanulók, a szülők és a tanárok is, ahol korszerű eszközökkel és módszerekkel folyik a nevelő-oktató munka.

Mit tehetünk „környezetbarát” Ökoiskolaként a környezetünk azon részéért, amely elsődlegesen körülveszi?

Victor András szavaival élve: „…végtelen sokat tehet ….Például,  hogy „…a pedagógusok jól érezzék magukat az iskolában, s hogy virágozzék az alkotókedvük, azért hogy a tanulók testben-lélekben gyarapodjanak, s környezetüket szerető, óvó, gondozó – vagyis környezetbarát – felnőttekké **váljanak.”**

Ez a mi továbbifeladatunk **….**